钦定古今图书集成/理学汇编/经籍典/第140卷 > 《汉韩婴诗外传四》 > 《鹑之奔奔》
## 钦定古今图书集成/理学汇编/经籍典/第140卷 > 《汉韩婴诗外传四》 > 《鹑之奔奔》

子路曰：“人善我，我亦善之；人不善我，我不善之。”子贡
曰：“人善我，我亦善之；人不善我，我则引之进退而已
耳。”颜回曰：“人善我，我亦善之；人不善我，我亦善之。”三
子所持各异，问于夫子。夫子曰：“由之所言，蛮貊之言
也；赐之所言，朋友之言也；回之所言，亲属之言也。《诗》
曰：‘人之无良，我以为兄’。”